Държавен вестник, бр. 77, 2018 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  77
Заверено копие на настоящия Протокол, 
включително Новата редакция на Споразуме­
нието, ще бъде изпратено от Депозитаря на 
всяка от Договарящите се Страни.
Член III
Настоящият Протокол остава отворен за 
подписване от Договарящите се Страни.
Депозитарят е длъжен по надлежен ред да 
информира другите Договарящи се Страни 
за подписването на този Протокол от всяка 
Договаряща се Страна.
Настоящият Протокол и Новата редак­
ция на Споразумението влизат в сила след 
тридесет дни от датата на представянето от 
последната от Договарящите се Страни на 
Депозитаря на документите (по-нататък „До­
кумента“) за ратифицирането, приемането или 
одобряването (в зависимост от изискванията 
на вътрешнодържавните или вътрешните 
процедури), необходими за влизането в сила 
на настоящия Протокол и Новата редакция 
на Споразумението.
Депозитарят е длъжен по надлежен ред да 
информира другите Договарящи се Страни за 
получаването на всеки документ и за датата, 
на която този Протокол и Новата редакция 
на Споразумението влизат в сила.
Съставен в град Хавана на 8 май 2014 г. в 
един екземпляр на руски и английски език, 
като текстовете и на двата езика имат ед­
наква сила.
ПРИЛОЖЕНИЕ
към Протокола за изменения на Споразумението 
за основаването на Международната инвести­
ционна банка и на нейния устав
СПОРАЗУМЕНИЕ 
за основаването на Международната инвести­
ционна банка
Договарящите се страни, като се ръководят 
от интересите на ефективното развитие на ико­
номиките на страните-членки, се споразумяха 
за следното:
Член 1
Да се учреди Международна инвестиционна 
банка, наричана по-нататък Банката. Членки на 
Банката са Договарящите се Страни.
За членки на Банката могат да се приемат 
страни и международни финансови организа­
ции, които споделят целите и принципите в 
дейността на Банката и приемат задълженията, 
произтичащи от това Споразумение и Устава 
на Банката.
Редът за постъпване на членове в Банката се 
определя в член 17 от това Споразумение.
Дейността на Банката се осъществява на 
основата на уважението на суверенитета на 
страните – членки на Банката, защита на пра­
вата и интересите на всички членове на Банката 
и недискриминационното отношение към тях.
Член 2
Банката като многостранна институция за 
развитие има за своя основна цел да съдейства 
за икономическия ръст, повишаването на кон­
курентоспособността на националните икономи­
ки, разширяване на търговско-икономическите 
връзки и възможностите за взаимодействие в 
инвестиционната сфера в интерес на страните-
членки.
Основна задача на Банката е финансирането 
и съфинансирането съгласно общоприетите прин­
ципи на банковата дейност и в интерес на социал­
но-икономическото развитие на страните-членки 
на икономически обосновани инвестиционни 
проекти и програми на членките на Банката и 
организациите, осъществяващи дейността си на 
територията на страните – членки на Банката, с 
приоритетно значение за развитието и диверси­
фикацията на икономиките на страните – членки 
на Банката, както и на други проекти, които 
съответстват на целите на Банката.
В своята дейност Банката трябва да се ръ­
ководи от необходимостта за осигуряване на 
ефективно използване на ресурсите, гарантиране 
на платежоспособността по нейните задълже­
ния, съобразяване с финансовото положение на 
кредитополучателите и строгата отговорност за 
връщане на отпуснатите от Банката кредити.
Банката се стреми да кредитира проекти, 
които отговарят на водещото научно-техниче­
ско равнище, осигуряват внедряването на нови 
технологични процеси и усвояването на произ­
водството на нова продукция.
При осъществяване на дейността си Бан­
ката ще предприема целесъобразни мерки за 
минимализация или хеджиране на кредитните, 
валутните и другите рискове.
Банката се стреми към териториална ди­
версификация на дейността си и подкрепа на 
икономиките на всички страни-членки.
Член 3
1. Записаният уставен капитал на Банката се 
формира от квоти, разпределени между членките 
на Банката, и, ако е приложимо, от неразпре­
делената част на уставния капитал. Записаният 
уставен капитал на Банката се дели на внесен 
и, ако е приложимо, невнесен уставен капитал.
2. Невнесената част от разпределените 
между членовете на Банката квоти формира
капитала при поискване, за сметка на кой­
то се извършва увеличението на внесения
уставен капитал на Банката по реда, предвиден 
в Устава на Банката.
3. Размерът на записания уставен капитал и 
разпределението на квотите в записания уставен 
капитал между членовете на Банката се определя 
от Съвета на управителите.
4. Записаният уставен капитал може да бъде 
увеличен при приемането на нов член на Банката 
със сумата на неговата квота в този капитал. Су­
мата, начинът и сроковете на първоначалната 
вноска на новия член на Банката се определят 
от Съвета на управителите след съгласуване със 
съответния нов член на Банката.